kardosdrur/scandi-wiki huggingface dataset:
Manuel DeLanda

Manuel DeLanda (født 1952), er en mexikansk-amerikansk forfatter, kunstner og filosof, som har boet i New York siden 1975. Han er ansat på Pratt Institute School of Architecture, hvor man underviser i arkitekturteori; og han underviser byers dynamik og selvorganisation på University of Pennsylvania School of Design. 
Han har en BFA fra School of Visual Arts (1979) og en PhD i medier og kommunikation fra European Graduate School (2010).

Film
Efter at han flyttede til New York lavede DeLande 1875-82 flre eksperimentalfilm, nogle som en del af hans uddannelse ved School of Visual Arts. Disse Super 8 og 16mm films var påvirket af No Wave bevægelsen. DeLanda trak dem tilbage efter at de originale negativer gik tabt; i 2011 blev de restaureret af Anthology Film Archives. Nævnt af filmskaber Nick Zedd i dennes Cinema of Transgression Manifesto, fik DeLanda kontakt til mange af de eksperimenternde filmskabere i New York. 2010 var han med i Céline Danhier dokumentar Blank City. Meget af hans arbejde var inspireret af hans interesse i kontinental filosofi og kritisk teori: en af hans mest kendte film er Raw Nerves: A Lacanian Thriller (1980).

Filosofi
I midten af 1980erne skiftede DeLandas interesse til Jean Baudrillard og Gilles Deleuzes ikke-deterministiske filosofier, kommandoteknikker, og overvejelser om komplekse systemer og kunstigt liv (inkl. tessellation), hvilket blev inkluderet i  "Policing the Spectrum" (1986) og bogen War in the Age of Intelligent Machines (1991).

DeLanda er ydermere forfatter tilA Thousand Years of Nonlinear History (1997), Intensive Science and Virtual Philosophy (2002) og A New Philosophy of Society: Assemblage Theory and Social Complexity (2006), der indeholder hans samfundsfilosofi. Han har udgivet mange artikler og essays om de franske filosoffer Gilles Deleuze og Félix Guattari, samt om moderne videnskab, selvorganiserende stof, kunstigt liv og kunstig intelligens, økonomi, arkitektur, kaosteori, videnskabshistorie, kaosteori, tessellation. Hans bog fra 2015 Philosophical Chemistry: Genealogy of a Scientific Field udvider hans videnskabsfilosofi.

Skønt DeLanda udviklede sine ideer selvstændigt i løbet af 1990erne, associeres han nu ofte med den senere bølge af spekulativ realisme, og skrev i 2017 en bog sammen med Graham Harman.

Bibliografi 
 War in the Age of Intelligent Machines (1991)
 A Thousand Years of Nonlinear History (1997)  
 Intensive Science and Virtual Philosophy (2002)
 A New Philosophy of Society: Assemblage Theory and Social Complexity (2006)
 Deleuze: History and Science (2010)
 Philosophy & Simulation: The Emergence of Synthetic Reason (2011)
 Philosophical Chemistry: Genealogy of a Scientific Field (2015)
 Assemblage Theory (2016)
 The Rise of Realism (2017) (med Graham Harman)

Se også 
Noosphere
Realisme
Wargaming

Noter

Eksterne henvisninger 
Manuel DeLanda Bibliography med links til artikler
Flere tekster
Other interview  af Paul Miller (28 May 2000)
Interview  1000 Years of War. Ctheory (1 May 2003)
"Markets and antimarkets in the world economy" af DeLanda (26 June 1998)

Filosoffer fra Mexico
Medieøkologi

Medieøkologi er et teoretisk metodisk felt inden for humaniora, der fokuserer på mediernes historie, medieteknologier og mediers integration i, og indflydelse på kultur og natur.

Kilder og henvisninger

 Fuller, Matthew. Media ecologies. MIT Press, 2005.
 John Durham Peters. The Marvelous Clouds. Toward A Philosophy of Elemental Media. University of Chicago Press, 2015.
 Jussi Parikka, Insect Media. University of Minnesota Press, 2010.

Forskning efter område
Massemedier
Skógafoss

Skógafoss er en 25 m bred og 60 m høj foss (vandfald) ca. 5 km vest for Skógar og syd for Eyjafjallajökull på det sydlige Island. Fossen, som er en af Islands smukkeste, blev fredet i 1987. På grund af mængden af vanddamp, som vandfaldet vedvarende producerer, er en enkelt eller dobbelt regnbue normalt synlig på solrige dage.

Geografi 

Fossen ligger på klipperne af en tidligere kystlinie. Efter, at kystlinjen var trukket tilbage ud mod havet (den ligger nu i en afstand af ca. 5 km fra Skógar) forblev de tidligere havklipper tilbage liggende parallelt med kysten over hundreder af kilometer og skabte sammen med nogle bjerge en klar grænse mellem kystnære lavland og Islands højland.

På den østlige side af vandfaldet fører et vandresti og tursti op til passet Fimmvörðuháls mellem gletsjerne Eyjafjallajökull og Mýrdalsjökull. Stien går ned til Þórsmörk på den anden side og fortsætter som den berømte Laugavegur til Landmannalaugar.

Folklore 

Ifølge legenden begravede den første landnamsviking i området, Þrasi Þórólfsson, en skat i en hule bag vandfaldet. Legenden fortsætter, at lokalbefolkningen langt senere fandt en kiste, men de nåede kun at få fat i ringen på kistens ene side, før kisten forsvandt igen. Ringen blev angiveligt givet til den lokale kirke. Den gamle dørring fra kirken er nu i et museum, men der er tvivl om dens dokumentationsværdi for sandheden bag den folkelige overlevering.

I populærkulturen 

Vandfaldet dannede baggrund for Sólstafirs musikvideo Fjara 2012 fra deres album Svartir Sandar.

Vandfaldet indgik som en lokalitet i filmen Thor-The Dark World fra Marvel Studio, samt The Secret Life af Walter Mitty. Vandfaldet er blevet brugt som en baggrundsscene for sangen Geruwa i 2015 i Bollywood-filmen Dilwale med Shahrukh Khan og Kajol.

Den officielle musikvideo af "I'll Show You" indeholder glaciale laguner og floder på det sydlige Island, herunder vandfaldet Skógafoss.

Noter 

Vandfald i Island
Landmannalaugar

Landmannalaugar er et område i nærheden af vulkanen Hekla i den sydlige del af højlandet på Island.

Landmannalaugar kan kun nås af turister om sommeren, eftersom vejen er lukket frem til begyndelsen af juni og kun forbliver åben frem til slutningen af september. Det er to veje, som fører ind i Landmannalaugar, den ene af dem er tillige anvendelig for almindelig biltrafik, selv om den er i dårlig stand.

Området er velkendt for sin skønne natur. Det består af et stort antal forskellige geologiske elementer, men noget af det mere markante er fjeld af rhyolit og store lavafelter. Der findes fjelde i alle verdens farver og to af de mere kendte er Bláhnjúkur og Brennisteinsalda. Det ligger også en fjeldhytte i nærheden af lavafelterne, og nær ved findes det et varmt, naturlig bassin, som egentlig er en lille bæk, som er blevet opdæmmet med sten og træ således, at den danner et lille vandhul man kan bade i.

Eksterne henvisninger 
 Informasjonssenter for Landmannalaugar

Islands geografi
Brennisteinsalda

Brennisteinsalda er en vulkan på den sydlige del af Island. Vulkanen er omkring 855 m høj og ligger i nærheden af Landmannalaugar og Hekla.

Navnet betyder "svovlbølge" og kommer af, at områderne er dækkede af svovl på begge sider af vulkanen. Det er muligvis det mest farverige bjerg på Island, og billeder af det forekommer ofte i bøger og kalendere. Vulkanen er grønfarget fra mosser, sort- og blåfarvet fra lava og aske, og rødfarvet fra jern.

Det er fortsat en aktiv vulkan, hvilket er tydeligt at konstatere fra de varme svovlkilder og dampen omkring basen af bjerget. Turstien Laugavegur går forbi, og foran bjerget er der et lavafelt bestående af obsidian.

Eksterne henvisninger 
 Billede – dele af bjerget med turstien Laugarvegur i forgrunden

Vulkaner i Island
Laugavegur

Laugavegur er en vandringsrute på det sydvestlige Island fra varmkildeområdet Landmannalaugar (63° 59'28 "N 19° 03'37" W) til gletsjerdalen Þórsmörk (Thórs mål) (63° 42'10 "N 19° 25'38 "W). Den er kendt for den brede vifte af landskaber på sin 55 km lange rute. Ruten er typisk afsluttet i løbet af 2-4 dage med mulige stop ved bjerghytterne på Hrafntinnusker, Álftavatn, Hvanngil og Emstrur. En ultramarathon holdes på ruten hver juli. Det er muligt at kombinere turen med femvörðuhálsruten, der går over passet fra Þórsmörk til Skógar i yderligere en eller to dage eller yderligere 25 km. Landmannalaugar, Þórsmörk og Skógar kan alle nås med bus om sommeren. En bus fra Hella forbinder med Álftavatn en gang om dagen om sommeren.

Eksterne henvisninger 

 General trail information, accommodation, itinerary, and photos by Volcano Huts Þórsmörk 
 Itinerary and preparation list by Útivist
 Hiking trail descriptions by Ferðafélag Íslands 
 Travel guide by Nordic Adventure Travel 
 Visual day-by-day narrative of the trail 
 Description, map view, and track download of the Laugavegur and Fimmvörðuháls trails (south to north)
 Torfi hut at Álftavatn 
 Laugavegur Ultra Marathon

Islands geografi
Hella (Island)

Hella er en by på det sydlige Island ved bredden af elven Ytri-Rangá, som i 2011 havde 781 indbyggere.

Grundlæggelsen af Hella startede i 1927, da Þorsteinn Björnsson oprettede en butik ved broen over Ytri-Rangá i landområdet Gaddstaðaflatir. Til minde om ham blev der rejst et mindesmærke ved fejringen af Hellas 50 års jubilæum i 1977.

Vulkanen Hekla ligger i nærheden, så det er muligt at tage på vandreture dertil samt udflugter til andre turistattraktioner som Landmannalaugar eller Þórsmörk.

Eksterne henvisninger 

Byer på Island
Ytri-Rangá

Ytri-Rangá er en elv på Island, der er kendt og populær for laksefiskeri. Den er over 55 km lang, begynder nord for Hekla, forløber vest om Hella før den, 10 km længere sydpå løber sammen med floden Þverá for at blive til Hólsá.

Islands geografi
Þverá

Þverá er en elv på det sydlige Island.

Den er omkring 20 km lang og afløb for vand fra Fljótshlíð. Ved dæmninger forhindres oversvømmelse ved højvande af Markarfljót ind i Þverá. Den største biflod (til højre) er Eystri-Rangá. Omkring 6 km nede af Þverá flyder Ytri-Rangá ud i elven. På den følgende, nederste strækning kaldes elven Hólsá og flyder ud i havet efter yderligere ca. 11 km.

Stedet Oddi ligger på flodbredden.

Floder i Island
Tur (flertydig)

Ordet tur har flere betydninger:
 Tur - En tur er en korterevarende bevægelse fra et sted til et andet. Ture kan opdeles efter rejsemåde (fx i gåtur, cykeltur og køretur) eller efter formål (fx indkøbstur).
 Tur (grafteori)
 Euler-tur - En tur i en graf kaldes en Euler-tur, hvis den omfatter samtlige kanter i grafen. (Kanterne i en tur er indbyrdes forskellige.)

Se også 
 Rundrejse
 Pendling
 Rejse
The Circle (film fra 2017)

The Circle er en amerikansk thriller fra 2017, filmen er instrueret af af James Ponsoldt og skrevet af Ponsoldt og Dave Eggers, filmen er baseret på Eggers roman med samme navn fra 2013.

Medvirkende 
 Tom Hanks som Bailey
 Emma Watson som Mae Holland
 Karen Gillan som Annie
 John Boyega som Kalden
 Poorna Jagannathan som Dr. Villalobos
 Elvy Yost som Sabine
 Ellar Coltrane som Mercer
 Bill Paxton som Maes far
 Ellen Wong som Renata
 Patton Oswalt som Tom Stenton

Eksterne henvisninger 
 

Amerikanske film fra 2017
Thrillerfilm fra USA
Engelsksprogede film
Ingrid Hjelmseth

Ingrid Hjelmseth (født 10. april 1980) er en norsk fodboldspiller, der spiller som målmand for Norges kvindefodboldlandshold

Hæder

Klub 
Trondheims-Ørn SK
 Toppserien: 2000, 2001, 2003
 Norske kvinders pokalturnering: 1999, 2001, 2002

Stabæk FK
 Toppserien: 2010, 2013
 Norske kvinders pokalturnering: 2011, 2012, 2013

International 
Norge
 EM i fodbold for kvinder Toere: 2005, 2013

Individual 
 UEFA turneringens trup: EM i fodbold for kvinder 2013

Referencer

Eksterne henvisninger 
 

Kvindelige fodboldspillere fra Norge
Kvindelige fodboldlandsholdsspillere fra Norge
Rasmus Klump (tegnefilmserie)

Rasmus Klump er en dansk tegnefilmserie fra 1995 til 1998, der er baseret på Carla og Vilhelm Hansens tegneserie af samme navn. Tegnefilmserien består af 52 afsnit på 6 minutter hver. Den blev produceret af A. Film med instruktion af Karsten Kiilerich, Phil Kimmelman og Dietmar Kremer. Serien er udgivet på dvd både som samlet sæt og fordelt på flere dvd'er.

Serien handler om bjørnen Rasmus Klump, der sejler rundt i det gode skib Mary sammen med sine venner, pingvinen Pingo, pelikanen Pelle og sælen Skæg. Undervejs møder de mange forskellige personer og har mange muntre oplevelser. Og når de vender hjem, venter Rasmus Klumps mor Mary altid med en solid omgang pandekager.

Stemmer 
 Simon Caspersen - Rasmus Klump
 Mads Sætter-Lassen - Pingo
 Simon Stenspil - Pelle
 Ole Fick - Skæg
 Kirsten Cenius - Rasmus Klumps mor Mary
 Lasse Lunderskov
 Jens Sætter-Lassen
 Søren Sætter-Lassen
 Annevig Schelde Ebbe
 Anne Lorentzen

Afsnit 
Afsnitslisten er baseret på dvd-udgivelsen fra 2011. I 2004 blev serien udgivet fordelt på fire dvd'er. Dengang manglede afsnittet Rasmus Klump som mekaniker imidlertid, så der kun var 51 afsnit i alt.

Eksterne henvisninger

Noter 

Animerede tv-serier fra Danmark
Rasmus Klump
Jordan Pickford

Jordan Lee Pickford (født 7. marts 1994) er en engelsk fodboldspiller som spiller for Everton og det engelske landshold som målmand.

Eksterne henvisninger 
 

Fodboldspillere fra England
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Hendrik Frânses Pasma

Henry Franses Pasma (født 21. juli 1813 i Heerenveen, død 5. januar 1890) var en landmand ved Irnsum og Haskerdijken, forfatter og politiker.

Han virkede for landbrugs- og statsanliggender og var som frisisk repræsentant (wethouder, rådmand) medlem af Frislands Statsråd.

Han var en fremragende pioner inden for landbruget. Selvom han i sin ungdom havde en beskeden uddannelse, uddannede han sig senere ved at læse og studere meget. I 1868 offentliggjorde han en vigtig brochure om kvægpest og talte ved mange landbrugsmøder. I 1879 var han en af grundlæggerne af Fries Rundvee-Stamboek (Frisisk Stambogs Association). På opfordring af byen Kampen grundlagde han en mønsterlandbrugsbedrift nær Kampen. Han var også aktiv i at finde metoder til forbedring af smørproduktionen og rejste blandt andet sammen med andre til Danmark for at studere mejeridrift.

Ligeledes lavede han en plan for bedre dræning af Friesland ved at bygge pumpemaskiner og kanaler, hvilket projekt blev overtaget af Frieslands regering. Hans bog Frieslands boezemwater in zijn aanvoer, doorvoer en afvoer fra 1868 handler om dræning.

Hendrik Franses Pasma virkede tillige som diakon af den menoniske menighed i Heerenveen. Han var gift med Fokje Jans Fokma, begge var mennonitter.

Han var også en folketaler og frisisk digter.

Forfatterskab 
 Frieslands boezemwater in zijn aanvoer, doorvoer en afvoer; 1868

Litteratur 
 J.H. Brouwer en oaren (red.), Encyclopedie van Friesland, Amsterdam: Elsevier 1958; opslag: "Pasma, Hendrik Franses".

Eksterne henvisninger 
 Waterschrijvers 
 "Pasma family" på Global Anabaptist Mennonite Encyclopedia Online

Politikere fra Nederlandene
Personer fra Heerenveen
Aishwarya Rai

Aishwarya Rai (født 1. november 1973) er en indisk Bollywood-skuespiller. Hun anses for at være en af Indiens bedste og mest populære skuespillere.

Eksterne henvisninger 

 

Skuespillere fra Indien
Filmskuespillere fra Indien
Base Erosion and Profit Shifting Project

Base Erosion and Profit Shifting (BEPS) er navnet på en handlingsplan, der udvikles af OECD. Formålet er at forhindre virksomheder, der arbejder i flere lande, i at udnytte landenes forskellige skatteregler til at opnå en urimelig lav beskatning.
G20-mødet i 2012 konstaterede et behov for at forhindre at skattegrundlaget undergraves og fortjenester flyttes til skattely. OECD's oplæg til handlingsplan blev godkendt på G20-mødet i Sct. Petersborg 2013 og 15 aktionsområder blev beskrevet af OECD og godkendt ved G20-mødet i 2015. I november 2016 offentliggjorde OECD et dokument (Multilateral Convention to Implement Tax Treaty Related Measures to Prevent BEPS, forkortet til "Multilateral Instrument" eller "MLI") med regler for effektiv implementering af en række BEPS-tiltag i eksisterende dobbeltbeskatningsoverenskomster. Dokumentet blev underskrevet den 7. juni 2017 af ministre fra over 70 lande, herunder Danmark .

Handlingsplanen sigter bl.a. på at nedbryde bankhemmeligheden i de mest populære skattely og at tvinge nationale myndigheder til at udveksle oplysninger om skattesubjekter (personer, virksomheder) med hinanden. Andre emner er Transfer pricing, dvs. prisfastsættelsen af varer og serviceydelser mv., som handles mellem koncernforbundne selskaber, hovedaktionærer eller faste driftssteder, og den ovennævnte indsats til forbedring af eksisterende dobbeltbeskatningsoverenskomster.

Referencer

Eksterne henvisninger 
 OECD's BEPS portal
 IBIS: Det globale skattesystem er forældet. 10.06.2013
 pwc: OECD's Action Plan on Base Erosion and Profit Shifting. August 2013

Skat
Gubberud Station

Gubberud Station (Gubberud stoppested) var en jernbanestation på Dovrebanen, der lå i Stange kommune i Norge.

Stationen blev oprindeligt oprettet som læsseplads 4. december 1882. 1. september 1897 blev der etableret en holdeplads. Den blev nedgraderet til trinbræt 1. oktober 1933 og nedlagt 1. juni 1980.

Ekspeditionen foregik fra en banevogterbolig, der blev opført efter tegninger af Peter Andreas Blix i 1880. Bygningen eksisterer stadig men er solgt fra til private. Banevogterboligen er af type Z, der også er opført en række andre steder, blandt andet i Morskogen og Espa.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1882
Ophørt i 1980
Jernbanestationer i Hedmark
Hafjell Station

Hafjell Station (Hafjell holdeplass) er en tidligere jernbanestation på Dovrebanen, der ligger i Øyer kommune i Norge. Stationen ligger på den vestlige side af elven Gudbrandsdalslågen, overfor byområdet Granrudmoen.

Stationen blev oprettet som trinbræt 1. september 1993 som en del af forberedelserne til Vinter-OL 1994 i Lillehammer. Den blev betjent af en del tog i vintersæsonen indtil 7. januar 2001. Den fik atter stop i vintersæsonen fra 15. december 2002. Senere blev den betjent i stedet for Hunderfossen Station, mens denne blev opgraderet. Da Hunderfossen blev taget i brug igen 16. juli 2007, var det imidlertid slut med stop i Hafjell.

I 2010 var den tidligere station præget af forfald. Der var stadig læskur og stationsskilt, men begge var hærget af graffiti. Adgangsvejen var desuden ved at gro til men var dog stadig var farbar.

Litteratur

Eksterne henvisninger 

 Norske jernbanestasjoner om Hafjell holdeplass

Noter 

Stationer på Dovrebanen
Jernbanestationer i Norge uden persontrafik
Etableret i 1993
Jernbanestationer i Oppland
Harpefoss Station

Harpefoss Station (Harpefoss stasjon) var en jernbanestation på Dovrebanen, der lå ved byområdet Harpefoss i Sør-Fron kommune i Norge.

Stationen åbnede som holdeplads 2. november 1896, da banen blev forlænget fra Tretten til Otta. Den blev opgraderet til station 1. marts 1902. Den blev nedgraderet til holdeplads 1. juli 1967 og nedlagt 29. maj 1988

Stationsbygningen blev opført til åbningen i 1896 efter tegninger af Paul Due. Den blev revet ned i 1971.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1896
Ophørt i 1988
Jernbanestationer i Oppland
Liste over længst fængslede

Dette er en liste over længst fængslede personer.

Retsgrundlag 
Ifølge Straffelovens § 33 kan tidsbegrænsede fængselsstraffe normalt højst være på 16 år (og i særlige tilfælde 20 år), men dansk lovgivning rummer også mulighed for at idømme fængselsstraf på livstid, i hvilket tilfælde der ikke principielt er nogen øvre grænse, selv om der efter 12 års afsoning åbnes for muligheden af at give prøveløsladelse. Ikke desto mindre har en del personer siddet væsentligt længere tid i danske fængsler.

Længst fængslede i Danmark 
 Seth Sethsen blev i oktober 1986 idømt livsvarigt fængsel for rovmord og har pr. november 2022 siddet 37 år i fængsel.
 Palle Sørensen blev i 1966 idømt fængsel på livstid for mordet på fire politibetjente og sad næsten 33 år i fængsel, heraf ti i isolation, inden han i en alder af 71 år i 1998 blev benådet.
 William Brorson blev i 1946 idømt fængsel på livstid for et dobbeltdrab og sad fængslet til 1978, i alt 32 år.
 Steen Viktor Christensen blev idømt fængsel på livstid i 1991 og har siddet fængslet siden. Pr. november 2022 har han siddet fængslet i 31 år.
 Claus Berggren blev i 1977 idømt livsvarigt fængsel for to mord og sad fængslet til sin død i 2002, i alt 25 år.

Dertil kommer visse fanger, der er erklæret sindssyge, og som derfor afsoner på psykiatriske institutioner, fx Naum Conevski, der i 1985 blev idømt livsvarigt fængsel for et dobbeltdrab og senere blev erklæret sindssyg, hvorfor han i 1998 blev overflyttet til Sct. Hans Hospital. I alt har han pr. februar 2020 været frihedsberøvet i over 35 år.

Historisk
Den længste veldokumenterede fængsling i Danmark var formodentlig den morddømte Søren Mathiasen. Han var indsat i Horsens Straffeanstalt i 49 år (fra 1876 til 1925 hvor han blev løsladt), hvilket dog inkluderede perioder, hvor han var overført til psykiatrisk hospital. Oprindeligt blev han dømt til døden, men det blev ændret til livsvarigt fængsel.

Længst fængslede i andre lande 
 Francis Clifford Smith (født 1. september 1924) blev oprindeligt dødsdømt og indsat i fængsel den 7. juni 1950. Dødsdommen blev to timer før eksekveringen i 1954 ændret til livsvarigt fængsel. Han er pr. juli 2021 fortsat indsat i fængsel, dog er han blevet overflyttet til en plejeafdeling under fængselsvæsnet.
 Charles Fossard blev i 1903 idømt for mord i Australien og sad fængslet indtil sin død i 1974, i alt næsten 71 år.
 Paul Geidel Jnr blev i 1911 idømt for mord i USA og sad fængslet indtil 1980, hvor han blev prøveløsladt i en alder af 86. I alt sad han fængslet i 68 år.

Referencer 

Længst fængslede